Well si mat Volume 4 zefridde ware sinn d'Museker erëm op Los Angeles gaangen fir d'Ambiance erëm hierzestellen an neit Material opzehuelen. Si hunn eng Villa am Nobelquartier Bel Air gelount mä hunn et wéinst staarkem Drogekonsum net fäerdeg bruecht, Lidder fäerdeg opzehuelen. No engem Mount si si an England zréck gaangen, wou si am Clearwell Castle, engem Schlass, an deem schonn aner bekannte Rockgruppen opgeholl haten, weidergeschafft hunn. Duerno hu si zu London den Album Sabbath Bloody Sabbath /1973) opgeholl, deen erëm e groussen Verkafssuccès war an dës Kéier och vun de Kritiker gutt opgeholl gouf.